Andrus Mõttus

Andrus Mõttus (sündinud 17. veebruaril 1971 Tõrvas) on eesti vaimulik (EELK Konsistooriumi kantsler), ettevõtja ja koolijuht.EELK Kambja koguduse koduleht (vaadatud 26. veebruaril 2013) 

Andrus Mõttus on lõpetanud 1989. aastal Tõrva Keskkooli. Keskkooli ajal osales ta Helme Kutsekeskkooli motoklubis ning tuli 1987. aastal kutsekoolide meistriks motokrossis.Pastorist koolijuht tahab uues ametis ruttu järje peale jõuda. Õpetajate Leht, 25. jaanuar 2013. 

Aastatel 1989–1993 õppis ta Eesti Põllumajandusülikoolis majandust, seejärel aastatel 2003–2006 Tartu Ülikoolis kehakultuuri ja aastatel 2009–2012 Tartu Teoloogia Akadeemias usuteadust"Luterlikul kirikul kaks uut õpetajat" Eesti Kirik, 01.08.2012 (vaadatud 26. veebruaril 2013). 2012. aastal lõpetas ta ka EELK Usuteaduse Instituudi pastoraalseminari. 

Aastatel 1993–1995 oli ta Sürgavere põllumajandusühistu tegevdirektor, 1995–1996 EKE ARIKO ettevõtluskonsultant, 1997–1998 Rakvere Lihakombinaadi arendusdirektor ja 1998–2001 ASi Rain juhatuse liige. Aastatel 2001–2002 töötas ta Eesti Energias teenindusdirektorina, 2003–2005 ASis RPM tegevjuhina, 2004–2006 oli Vestman Kinnisvara juhatuse liige ja 2006–2011 OÜ Delibalt Production (MuMa, Rimi, Alpenrose ja Balbiino kohukeste tootja) juhatuse liige. Samuti on ta andnud Kambja Igntsi Jaagu Põhikoolis usuõpetuse tunde ja pidanud loenguid Tartu Ülikooli majandusteaduskonna ettevõtluskeskuses . 

Alates 2009. aastast teenib Andrus Mõttus EELK Kambja koguduses, esmalt praktikandina, 8. juulil 2011 ordineeriti ta diakoniks ning 15. juulil 2012 ordineeris peapiiskop Andres Põder ta õpetajaks. Aastatel 2011–2012 oli Andrus Mõttus Kambja koguduse diakon, alates 2012. aastast on ta Kambja koguduse õpetaja  ja 2012–2018 oli ta samal ajal ka Tartu Kutsehariduskeskuse direktor.Vilja Kohler. Tartu kutsehariduskeskuse direktor paneb ameti maha. Tartu Postimees, 8. detsember 2017. 

Alates 31. jaanuarist 2018 on Andrus Mõttus EELK Konsistooriumi kantsler. 
Samuti on ta 2024. aastast Pilistvere Andrease koguduse hooldajaõpetaja. 

Ta on Tõrva Gümnaasiumi fondi asutaja ja nõukogu liige. 

Aprillis 2022 andis president Alar Karis Andrus Mõttusele nooremleitnandi sõjaväelise auastme.

 Isiklikku 
Andrus Mõttus elab Laevas. Ta on abielus ja tal on kolm last.

Viited

Välislingid
 Kristel Schwede. "Palverännaku eesmärgid on erinevad" Elukiri 5/2010 (osa artiklist on intervjuu Andrus Mõttusega palverännakute teemal)
 Priit Luts. "Tartu kutsehariduskeskuse uueks direktoriks sai Andrus Mõttus" ERR, 27. november 2012
 "Pastorist koolijuht tahab uues ametis ruttu järje peale jõuda" Õpetajate Leht, 25. jaanuar 2013
 Heli Raamets. "Endises saunas töötab salapärane kohukesevabrik" Maaleht, 1. aprill 2010
 Rita Puidet. "Jumala kingitud väega" Eesti Kirik, 24. august 2011

Kategooria:Kambja koguduse vaimulikud
Kategooria:Tartu inimesed
Kategooria:Eesti koolijuhid
Kategooria:Eesti pedagoogid
Kategooria:Tartu Ülikooli õppejõud
Kategooria:Eesti ettevõtjad
Kategooria:Sündinud 1971